URDHËR
Nr. 225, datë 20.2.2024

PËR DELEGIM KOMPETENCASH PËR NDJEKJEN E PROCESEVE, LIDHUR ME USHTRIMIN E PËRGJEGJËSISË SË ADMINISTRIMIT TË PRONAVE NË MINISTRINË E MBROJTJES

Në mbështetje të pikës 4, të nenit 102 të Kushtetutës së Republikës së Shqipërisë, të ndryshuar; të nenit 22 e vijues, të ligjit nr. 44/2015, “Kodi i Procedurave Administrative i Republikës së Shqipërisë”; të pikës 2, të nenit 11, të ligjit nr. 90/2012, “Për organizimin dhe funksionimin e Administratës Shtetërore”,

URDHËROJ:

1. Zëvendësministrit të Mbrojtjes, z. Enkelejdi Joti, i ngarkohet të ndjekë proceset, lidhur me ushtrimin e përgjegjësisë së administrimit të pronave në Ministrinë e Mbrojtjes.
2. Zëvendësministrit të Mbrojtjes, z. Enkelejdi Joti, i delegohet kompetenca për nënshkrimin e urdhrave apo çdo akti tjetër të nevojshëm, në funksion të ushtrimit të përgjegjësisë së administrimit të pronave të Ministrisë së Mbrojtjes.
3. Zëvendësministri të raportojë çdo muaj te ministri i Mbrojtjes mbi ecurinë e proceseve të lidhura me ushtrimin e përgjegjësisë së administrimit të pronave.
4. Autorizimi nr. 2812/1, datë 4.12.2018, shfuqizohet.
5. Ngarkohet zëvendësministri i Mbrojtjes për zbatimin e këtij urdhri.

